cyanic-selkie/wikianc huggingface dataset:
திசாரா பெரேரா
பெரேரா 2014 ஐசிசி உலக இருபதுக்கு 20 வென்ற இலங்கை அணியின் ஒரு பகுதியாக இருந்தார். பிப்ரவரி 12, 2016 அன்று நடந்த போட்டியில் இவர் ஹாட்ரிக் இலக்கினைக் கைப்பறியதன் மூலம் ஒருநாள் மற்றும் பன்னாட்டு இருபது20 ஐ இரண்டிலும் ஹாட்ரிக் எடுதத் இரண்டாவது வீரர் எனும் சாதனையினை இவர் ப்டைத்தார். இதர்கு முன்பாக இந்தச் சாதனையினை பிரட் லீ படைத்தார் ஆஸ்திரேலியாவில் அவர் " பாண்டா " என்ற புனைப்பெயரால் அறியப்படுகிறார், இதுபிபிஎல்லில் பிரிஸ்பேன் ஹீட் அணிக்காக ஜார்ஜ் பெய்லி உடன் பணிபுரிந்த காலத்தில் இவருக்கு வழங்கப்பட்டது.
ஆரம்பகால வாழ்க்கை
திசாரா பெரேரா வத்தலா புனித அந்தோணி கல்லூரியில் பட்டம் பயின்ற போது இவர் தனது துடுப்பாட்ட வாழ்க்கையைத் தொடங்கினார். பின்னர் அவர் கொழும்பின் புகழ்பெற்ற செயின்ட் ஜோசப் கல்லூரியில் பயின்றார், இது இலங்கை துடுப்பாட்ட வீரர்களான சமிந்த வாஸ், ஏஞ்சலோ மேத்யூஸ் மற்றும் திமுத் கருணாரத்ன ஆகியோரை உருவாக்கியுள்ளது. இலங்கையை பிரதிநிதித்துவப்படுத்தும் பல போட்டிகளிலும் கல்லூரிக் காலங்களில் பயின்றுள்ளார். மேலும் 2008 ஐ.சி.சி 19 வயதுக்குட்பட்ட துடுப்பாட்ட உலகக் கோப்பைக்கு தேர்ந்தெடுக்கப்பட்டார். நவம்பர் 2008 இல், கோல்ட்ஸ் துடுப்பாட்ட சங்கத்தில் முதல் தரத் துடுப்பாட்டப்போடிகளில் விளையாடினார். 18 வயதிற்கு உட்பட்டோருக்கான 19 ஒருநாள் போட்டிகளில் 41 விக்கெட்டுகளை வீழ்த்தியுள்ளார். இலங்கையின் தேசிய 19 வயதுக்குட்பட்ட கிரிக்கெட் அணியின் முன்னணி விக்கெட் வீச்சாளரும் ஆவார்.
சர்வதேசப் போட்டிகள்
கொல்கத்தாவில் இந்தியாவுக்கு எதிரான ஒருநாள் போட்டியில் விளையாடுவதற்கு தாமதமாக அழைப்பு விடுத்ததன் மூலம், டிசம்பர் 2009 இல் பெரேரா இலங்கைக்காக சர்வதேச அளவில் இந்தியத் துடுப்பாட்ட அணிக்கு எதிரான போடியில் இவர் அறிமுகமானார். ஆகஸ்ட் 2010 இல் இந்தியத் துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டப் போட்டியில் ஐந்து இலக்குகளை முதல்முறையாகக் கைப்பற்றினார். இந்தப்போட்டியில் ஆட்டநாயகன் விருதினையும் வென்றார். அதே சுற்றுப்பயணத்தில் ஆஸ்திரேலியாவுக்கு எதிரான ஒருநாள் போட்டியிலும் ஐந்து இலக்குகளை வீழ்த்தினார்.
பாசுக்கு நாடு (தன்னாட்சி சமூகம்)
பாசுக்கு நாடு (Basque Country) எசுப்பானியாவின் வடக்குப் பகுதியிலுள்ள தன்னாட்சி சமூகமாகும். இதில் வரலாற்றுப் பகுதிகள் என அறியப்படும் பாசுக்கு மாநிலங்களான அலவா, பிசுக்கே, கிப்புசோக்கா அடங்கியுள்ளன.
1978ஆம் ஆண்டு எசுப்பானிய அரசியலமைப்பின்படி பாசுக்கு நாடு அல்லது பாசுக்கு தன்னாட்சி சமூகத்திற்கு தன்னாட்சி வழங்கப்பட்டது. இதற்கு அலுவல்முறையான தலைநகரம் எதுவும் இல்லை; எனினும் பாசுக்கு சட்டப்பேரவையும் பாசுக்கு அரசும் செயல்படுகின்ற விடோரியா-காசுதீசு (விடோரியா எசுப்பானியப் பெயர், காசுதீசு பாசுக்கு மொழியில் பெயர்) நடைமுறைப்படியான தலைநகரமாக உள்ளது. பிசுக்கே மாநிலத்திலுள்ள பில்போ மிகப் பெரிய நகரமாக விளங்குகிறது.
பகுப்பு:எசுப்பானியாவின் தன்னாட்சி சமூகங்கள்
சூலனூர் மயில்கள் உய்விடம்
சூலனூர் மயில்கள் சரணாலயம் அல்லது மயிலதும்பாரா (Choolannur Pea Fowl Sanctuary அல்லது Mayiladumpara) என்பது தென்னிந்திய மாநிலமான, கேரளத்தின், பாலக்காடு மாவட்டதில் உள்ள மயில்களுக்கான உய்விடமாகும். இந்த சரணாலயம் கோட்டாயிலிருந்து 7 கி.மீட்டர் தொலைவில் உள்ளது. 500 எக்டேர் பரப்பளவில் அமைந்துள்ள இந்த சரணாலயத்துக்குச் செல்ல அடர்ந்த காடுகள் வழியாக மலையேறிச் செல்லவேண்டும். அழகான இந்த சரணாலயத்தை பார்வையிட காலை அல்லது மாலை நேரமே சிறந்தது. இங்கு அரிய பறவை இனங்கள், மூலிகைகள் நிறைந்துள்ளன.
குறிப்புகள்
பகுப்பு:பாலக்காடு மாவட்டத்திலுள்ள சுற்றுலாத் தலங்கள் பகுப்பு:கேரளத்தின் பறவை புகலிடங்கள்
அகரத் திருமாளம்
அகரத் திருமாளம் (Agarathirumalam) என்னும் கிராமம், நன்னிலம் வட்டம், திருவாரூர் மாவட்டம், தமிழ்நாடு மாநிலம், இந்தியாவில் அமைந்துள்ளது.
மக்கள்தொகை
2001 ஆம் ஆண்டுக் கணக்கெடுப்பின்படி, இக்கிராமத்தின் மொத்த மக்கள்தொகை எண்ணிக்கை 4177 ஆகும். இதில் ஆண்கள் 2056 பேர். பெண்கள் 2121 பேர். பாலின விகிதம் 1032 ஆகவும், எழுத்தறிவு விகிதம் 88.63 ஆகவும் காணப்படுகிறது.
மேற்கோள்கள்
பகுப்பு:திருவாரூர் மாவட்டத்திலுள்ள கிராமங்கள்
சங்குருட்டி
சங்குருட்டி என்பது தமிழ்நாடு கன்னியாகுமரி மாவட்டத்தில் உள்ள ஒரு கிராமமாகும். இது சூழால் கிராமத்திற்கு மிக அருகில் அமைந்துள்ளது. பாறசாலையிலிருந்து 4 கி.மீ தெற்காக அமைந்துள்ளது. இங்குள்ள கிருஷ்ணசாமி கோவில் புகழ்பெற்றது. பகுப்பு:தமிழ்நாடு மாநிலத்திலுள்ள ஊர்களும் நகரங்களும் பகுப்பு:கன்னியாகுமரி மாவட்டத்திலுள்ள கிராமங்கள்
தீன் தயாள் உபாத்யாய் கோரக்பூர் பல்கலைக்கழகம்
இணைப்புகள்
பகுப்பு:உத்தரப் பிரதேசப் பல்கலைக்கழகங்கள்
செயந்த பட்டாச்சார்யா
செயந்த பட்டாச்சார்யா (Jayanta Bhattacharya) இந்திய தேசிய காங்கிரஸைச் சேர்ந்த ஒரு இந்திய அரசியல்வாதி ஆவார். இவர் 1996 ஆம் ஆண்டில் மேற்கு வங்கத்தில் உள்ள தாம்லுக்கில் இருந்து இந்திய நாடாளுமன்றத்தின் கீழ் சபையான மக்களவைக்கு தேர்ந்தெடுக்கப்பட்டார். அவர் திரிணாமுல் காங்கிரசின் ஆதரவுடன் சுயேச்சை வேட்பாளராக மாநிலங்களவைக்குத் தேர்ந்தெடுக்கப்பட்டார், ஆனால், இவர் 2002 ஆம் ஆண்டில் காங்கிரசில் மீண்டும் இணைந்தார்.
மேற்கோள்கள்
பகுப்பு:வாழும் நபர்கள் பகுப்பு:11வது மக்களவை உறுப்பினர்கள் பகுப்பு:மேற்கு வங்காள நபர்கள் பகுப்பு:இந்திய தேசிய காங்கிரஸ் அரசியல்வாதிகள் பகுப்பு:1947 பிறப்புகள்
வாங்க மாப்பிள்ளை வாங்க
வாங்க மாப்பிள்ளை வாங்க 1984 ஆம் ஆண்டு வெளிவந்த தமிழ்த் திரைப்படமாகும். சிவசங்கர் இயக்கத்தில் வெளிவந்த இத்திரைப்படத்தில் சிவசங்கர்,தேவிஸ்ரீ மற்றும் பலரும் நடித்துள்ளனர்.
பகுப்பு:1984 தமிழ்த் திரைப்படங்கள்‎
மெய்யிய மீளிணைவு
மெய்யிய மீளிணைவு (somatic recombination) அல்லது வி(டி)ஜெ மீளிணைவு (V(D)J recombination) என்பது நோயெதிர்ப்பு அமைப்பில் எதிர்ப்பான்கள் மற்றும் டி செல் ஏற்பிகள் உற்பத்தியின் ஆரம்ப கால கட்டங்களில் நிகழும் மரபிய மீளிணைவாகும். இத்தகு மெய்யிய மீளிணைவு முதன்மை நிணநீரகத் திசுக்களில் (தைமசில் டி செல்களிலும், எலும்பு மச்சையில் பி செல்களிலும்) நடைபெறுகிறது. முதுகெலும்பிகளின் நிணநீர்க் குழியங்களில் வி(டி)ஜெ மீளிணைவு ஏறத்தாழச் சீரற்ற முறையில் வி (மாறுகின்ற; Variable), டி (வெவ்வேறான; Diverse), ஜெ (சேரும்; Joining) மரபணுத் துண்டுகள் பிணைவதால் உண்டாகிறது. வெவ்வேறு மரபணுக்களை ஒழுங்கற்ற முறையில் தேர்ந்தெடுப்பதன் மூலமாகப் பலதரப்பட்ட (பாக்டீரியா, தீ நுண்மங்கள், ஒட்டுண்ணிகள், செயற்படாத கழலைச் செல்களின்) எதிர்ப்பிகளுக்கெதிரான பல்வேறு எதிர்ப்பான் புரதங்களைக் குறியீடு செய்ய முடிகிறது.
எதிர்ப்பான்களின் பன்மயத்திற்கு வி(டி)ஜெ மீளிணைவு அடிப்படையாக இருப்பதைக் கண்டறிந்தமைக்காக சுசுமு டோனகாவா மருத்துவம் அல்லது உடலியங்கியலுக்கான நோபல்பரிசினை 1987 ஆம் ஆண்டு பெற்றார்.
மேலதிக விவரங்கள்
பகுப்பு:நோய் எதிர்ப்பு முறைமைகள்
பாதுகாப்பு இலாகா (ஹொங்கொங்)
ஹொங்கொங்கில் பாதுகாப்பு இலாகா (Security Bureau) என்பது ஹொங்கொங் அரசாங்கத்தின் ஒரு பிரதான அங்கமாகும். இந்த இலாகாவின் கீழேயே சட்ட நடைமுறைப்படுத்தல், தேடல், காப்பாற்றுதல், பலவேறுபட்ட சட்ட நிர்வாக முறைமைகள் மற்றும் ஹொங்கொங்கின் பாதுகாப்பு நடவடிக்கைகள் போன்ற பொறுப்புகள் உள்ளன.
இந்த இலாகா பாதுகாப்பு செயலரின் தலைமையின் கீழ் இயங்குகிறது.
வெளியிணைப்புகள்
பகுப்பு:ஹொங்கொங் அரச பாதுகாப்பு இலாகா
வம்ச விளக்கு
வம்ச விளக்கு 1984 ஆம் ஆண்டு வெளிவந்த தமிழ்த் திரைப்படமாகும். ஆர். கிருஷ்ணமூர்த்தி இயக்கத்தில் வெளிவந்த இத்திரைப்படத்தில் சிவாஜி கணேசன், கே. ஆர். விஜயா, மா. நா. நம்பியார், பிரபு, ராதிகா மற்றும் பலரும் நடித்திருந்தனர். இத்திரைப்படம் விதாதா என்ற பெயரில் 1982 ஆம் ஆண்டு வெளிவந்த இந்தித் திரைப்படத்தின் மறுவாக்கமாகும்.
கதை
சத்யம் ( சிவாஜி கணேசன் ) தனது போலீஸ் இன்ஸ்பெக்டர் மகன் ஷங்கர் ( பிரபு ) மற்றும் கர்ப்பிணி மருமகள் பத்மா ( நளினி ) ஆகியோருடன் வசித்து வருகிறார். ஷங்கர் ஜெகநாத்தை ( எம்.என்.நம்பியார் ) கைது செய்ய முயற்சிக்கிறார், மேலும் அவர் கொல்லப்படுகிறார். பதிலடி கொடுக்கும் விதமாக ஜெகநாத்தின் கூட்டாளிகளில் இருவரை சத்தியம் கொன்றுவிடுகிறார், இப்போது அவர் காவல்துறையினரால் விரும்பப்படுகிறார். பத்மாவும் பிரசவத்தில் இறந்துவிட்டதால், சத்யம் தனது பேரன் ராஜாவை அழைத்துக்கொண்டு ஓடுகிறான். மோசமான கடத்தல்காரன் புலி பாபாவின் கொலை முயற்சிக்கு அவர் தடுமாறி அவரை மீட்கிறார். டைகர் பாபா சத்தியத்தை தனது பிரிவின் கீழ் கொண்டு செல்கிறார். இப்போது சக்ரவர்த்தி என்று அழைக்கப்படும் பணக்கார கடத்தல்காரன், விதவை தாயம்மாவை ( கே.ஆர்.விஜயா) சந்திக்கிறார்) மற்றும் ராஜாவை கவனித்துக்கொள்ளும்படி அவளிடம் கேட்கிறாள். தனது புதிய வாழ்க்கை முறை தனது பேரனை பாதிக்கும் என்று கவலைப்பட்ட சக்ரவர்த்தி, தையம்மாவிடம் கூனூரில் ராஜாவை வளர்க்கும்படி கேட்கிறார். ராஜா ( பிரபு ) ஒரு வயது வந்தவராக இருக்கும்போது இருவரும் மீண்டும் ஒன்றிணைகிறார்கள், ஆனால் அவர் இன்னும் தனது தாத்தாவின் தொழிலைப் பற்றி அறிந்திருக்கவில்லை. ராஜா ராதா (ராதிகா) என்ற ஏழைப் பெண்ணைக் காதலிக்கிறாள், அச்சமின்றி சரியானதைக் குறிக்கிறாள். சக்ரவர்த்தி தனது வறுமைக்கு எதிராக பாரபட்சம் காட்டி, ராஜாவையும் தையம்மாவையும் தனக்கு எதிராக அமைக்கும் திருமணத்தை எதிர்க்கிறார். ஜெகநாத்தும் அவர்களது வாழ்க்கையில் மீண்டும் நுழைவதால், சக்ரவர்த்தி தனது மகனின் கொலைக்கு பழிவாங்கவும், தனது பேரனுடன் மீண்டும் ஒன்றிணைக்கவும் பல சவால்களை எதிர்கொள்கிறார்.
Soundtrack
இத்திரைப்படத்திற்கு இசையமைத்தவர் கங்கை அமரன்.
வெளியிணைப்புகள்
பகுப்பு:1984 தமிழ்த் திரைப்படங்கள்‎ பகுப்பு:சிவாஜி கணேசன் திரைப்படங்கள் பகுப்பு:கே. ஆர். விஜயா நடித்த திரைப்படங்கள்‎ பகுப்பு:எம். என். நம்பியார் நடித்த திரைப்படங்கள்‎ பகுப்பு:வி. கே. ராமசாமி நடித்த திரைப்படங்கள்‎ பகுப்பு:பிரபு நடித்த திரைப்படங்கள் பகுப்பு:ராதிகா நடித்த திரைப்படங்கள்‎ பகுப்பு:கங்கை அமரன் இசையமைத்த திரைப்படங்கள் பகுப்பு:இந்தியத் தமிழ்த் திரைப்படங்கள்
முக்லிசுர் ரக்மான்
முக்லிசுர் ரக்மான் (Muklesur Rahman), வங்காளதேசத் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டியிலும், ஒரு ஏ-தர துடுப்பாட்டப் போட்டியிலும் கலந்து கொண்டுள்ளார்.
பகுப்பு:வங்காளதேசத் துடுப்பாட்டக்காரர்கள் பகுப்பு:வாழும் நபர்கள்
உருளை பூட்டுதல்
Gas operated breech with locking rollers.jpg குழலாசனம் சுடுகலன் இயக்க அமைப்புகளில், உருளை பூட்டுதல் எனும் சொல்லானது, உருளைகளைக் கொண்டு ஆணியை பூட்டுவதை குறிக்கும். இந்த முறையை பிரயோகிக்கும் சில எடுத்துக்காட்டுகள் எம்.ஜி.42, ரெயின்மெட்டல் எம்.ஜி. 3 எந்திரத் துப்பாக்கிகள், மற்றும் சி.சட். 52 கைத்துப்பாக்கி.
எச்.கே. ஜி3-யில் இருக்கும் உருளை-தாமத பின்தள்ளுதல் இயக்கத்திலும் இதே போன்ற உருளைகளை பயன்படுத்துவதால், சிலநேரம் தவறுதலாக இதையும் உருளை பூட்டுதல் என்பர், ஆனால் உருளை-தாமத பின்தள்ளுதலில் ஆணியும் பூட்டப் படுவதில்லை, குழலின் பின்னுதைப்பும் இருப்பதில்லை.
பாகங்களும் இரும்பிதழும்
thumb|இடது|பூட்டிய நிலையில் உள்ள - குழல், நழுவி மற்றும் பூட்டும்-துண்டு சி.சட். 52  கைத்துப்பாக்கி உருளைப் பூட்டை பிரயோகிக்கிறது, நழுவி, குழல், பூட்டும்-துண்டு மற்றும் உருளைகள் இங்கே காணலாம். இயல்பாக, பின்னுதைப்புச் சுருள்வில் பூட்டும்-துண்டை பின்பக்கமாக தள்ளும், இதனால் இது குழலையும் பின்தள்ளி, பூட்டும்-உருளைகளை அதன் குழிகளுக்குள்ளேயே பிடித்து வைக்கிறது. (இங்கே சில படங்களில், பின்னுதைப்புச் சுருள்வில் கழற்றப்பட்டு இருக்கும்)
துப்பாக்கி சுடப்படுகையில், குழல், நழுவி மற்றும் பூட்டும்-துண்டு (படத்தின் வலது பக்கத்தில்) ஆகியவை ஒரு சற்றே பின்பக்கமாக நகரும், அப்போது பூட்டும்-துண்டு மட்டும் சட்டத்தின்மேல் இருக்கும் ஒரு இரும்பிதழால் தடுத்து நிறுத்தப்படும். (படத்தில் இடப் பக்கத்தில் தடுக்கும் இரும்பு-இதழை ஒரு குச்சியால் சுட்டிக் காட்டப்பட்டுள்ளது).
பூட்டு அவிழ்தல் / விடுவிப்பு
இரும்பிதழால் பூட்டும்-துண்டு நிறுத்தப்பட்ட பின்பு; நழுவியும் உருளைகளும், பூட்டும்-துண்டின் குழியான பகுதியை அடையும் வரை, தொடர்ந்து பின்னோக்கி நகரும். அதன்பிறகு உருளைகள் உள்பக்கமாக நகர்ந்து, நழுவியை குழலில் இருந்து  விடுவிக்கும்.
முன்நகர்வு இயக்கம்
அதேவேளையில், பூட்டும்-துண்டால் குழல் நிறுத்தப்படும். பின்னுதைப்புச் சுருள்வில்லின் அழுத்தத்திற்கு எதிரான உந்தம், நழுவியை முன்பக்கமாக செலுத்தும். மற்ற வடிவமைப்புகளைப் போலவே முன்னோக்கிய நகர்வின்போது, சேமகத்தில் இருந்து ஒரு புதிய வெடிபொதியை நழுவி பிரித்தெடுத்துச் செல்லும்.
மேற்கோள்கள்
பகுப்பு:சுடுகலன் இயக்கங்கள்
வெள்ளிமலை (எழுத்தாளர்)
வெள்ளிமலை (பிறப்பு: நவம்பர் 18, 1937) மலேசியாவில் மூத்த எழுத்தாளர்களுள் ஒருவராவார். "வரதராசன். ந", எனும் புனைப்பெயரில் எழுதிவரும் இவர் அச்சகப் பணியாளராகவும், ஓய்வு பெற்ற தோட்ட மேலாளராகவும் இருந்துள்ளார். அத்துடன் தமிழ் இளைஞர் மணி மன்றத்தின் அடிநாள் உறுப்பினராகவும் பணியாற்றியுள்ளார்.
எழுத்துத் துறை ஈடுபாடு
1953 தொடக்கம் இவர் மலேசியா தமிழ் இலக்கியத்துறையில் ஈடுபட்டுவருகின்றார். ஆயிரத்துக்கு மேற்பட்ட சிறுகதைகள், தொடர்கதைகள், கட்டுரைகள், இருநூறு வானொலி நாடகங்கள் எழுதியுள்ள இவர் மலேசிய எழுத்தாளர்களைப் பேட்டி கண்டு தொடர் கட்டுரைகளையும் எழுதியுள்ளார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.
உசாத்துணை
பகுப்பு:மலேசியத் தமிழ் எழுத்தாளர்கள் பகுப்பு:1937 பிறப்புகள்
சேதுக்கரை ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:இராமநாதபுரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
திருவெள்ளவாயல் ஊராட்சி
திருவெள்ளிவாயல் ஊராட்சி (Thiruvellivoyal Gram Panchayat), தமிழ்நாட்டின் திருவள்ளூர் மாவட்டத்தில் உள்ள மீஞ்சூர் வட்டாரத்தில் அமைந்துள்ளது. இந்த ஊராட்சி, பொன்னேரி சட்டமன்றத் தொகுதிக்கும் திருவள்ளூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1727 ஆகும். இவர்களில் பெண்கள் 869 பேரும் ஆண்கள் 858 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
காட்டாங்குளம் ஊராட்சி
காட்டாங்குளம் ஊராட்சி (Kattankulam Gram Panchayat), தமிழ்நாட்டின் காஞ்சிபுரம் மாவட்டத்தில் உள்ள உத்திரமேரூர் வட்டாரத்தில் அமைந்துள்ளது. இந்த ஊராட்சி, உத்திரமேரூர் சட்டமன்றத் தொகுதிக்கும் காஞ்சிபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1782 ஆகும். இவர்களில் பெண்கள் 873 பேரும் ஆண்கள் 909 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:காஞ்சிபுரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
நவராத்திரி
நவராத்திரி என்ற பெயரில் பின்வரும் கட்டுரைகள் உள்ளன:
பண்டா இராச்சியம்
பண்டா இராச்சியம் (Banda state) இந்தியாவின் உத்தரப் பிரதேசம் மாநிலத்தின், புந்தேல்கண்ட் பகுதியில் 1790 முதல் 1858-ஆண்டு முடிய செயல்பட்ட ஒரு சுதேச சமஸ்தானம் ஆகும். பண்டா இராச்சியம் மராட்டியப் பேரரசுக்கு கப்பம் கட்டும் சிற்றரசாக இருந்தது. இந்த இராச்சியத்தை நிறுவியவர் முதலாம் அலி பகதூர் (1790–1802) ஆவார். பிரித்தானிய இந்தியாவிற்கு எதிரான 1857-ஆம் ஆண்டில் நடைபெற்ற முதலாம் விடுதலைப் போராட்டத்தில் பண்டா இராச்சியமும் பங்கேற்றினர். மேலும் அவகாசியிலிக் கொள்கையின் படி இந்த இராச்சியம் 1858-ஆம் ஆண்டில் கலைக்கப்பட்டு பிரித்தானிய இந்தியாவுடன் இணைக்கப்பட்டது.
வரலாறு
மராத்தியப் பேரரசின் பேஷ்வா பாஜிராவ்-மஸ்தானிக்கு பிறந்த பேரனும், சாம்செர் பகதூரின் மகனுமான முதலாம் அலி பகதூர் 1790-ஆண்டில் பண்டா இராச்சியத்தை தன்னாட்சியுடன் நிறுவினார். இவரது வழித்தோன்றலான இரண்டாம் அலி பகதூர் ஆட்சியின் போது பாண்டா இராச்சியம் 1857-ஆம் ஆண்டில் நடைபெற்ற முதலாம் விடுதலைப் போராட்டத்தில் பங்குபற்றியது. மேலும் அவகாசியிலிக் கொள்கையின் படி பாண்ட இராச்சியத்தை 1858-ஆம் ஆண்டில் பிரித்தானிய இந்தியாவுடன் இணைத்தனர்.
மேற்கோள்கள்
பகுப்பு:உத்தரப் பிரதேசத்தின் வரலாறு பகுப்பு:புந்தேல்கண்ட் பகுப்பு:முன்னாள் முடியாட்சிகள் பகுப்பு:இந்தியாவின் மன்னராட்சிகள் பகுப்பு:இந்திய வரலாறு பகுப்பு:மராட்டியப் பேரரசு
உலக வானொலி நாள்
உலக வானொலி நாள் (World Radio Day) என்பது ஆண்டு தோறும் பெப்ரவரி 13 ஆம் நாள் கொண்டாடப்பட்டு வருகிறது. இந்நாளை ஐக்கிய நாடுகள் கல்வி, அறிவியல், பண்பாட்டு அமைப்பு (யுனெசுக்கோ) 2011 நவம்பர் 3 ஆம் நாள் உலக வானொலி நாளாக அறிவித்தது. வானொலி ஒலிபரப்புச் சேவையைக் கொண்டாடவும், பன்னாட்டு வானொலியாளர்களுக்கிடையே கூட்டுறவை ஏற்படுத்தவும், முடிவெடுப்பவர்களை வானொலி, மற்றும் சமூக வானொலிகள் மூலமாக தகவல்கள் பரிமாற ஊக்குவிக்கவும் இந்நாள் கொண்டாடப்பட்டு வருகிறது.
உலக வானொலி நாள் 2012
முதலாவது உலக வானொலி நாள் இத்தாலியில் அமைந்துள்ள பீசா பல்கலைக்கழகத்தில் 2012 பெப்ரவரி 13 இல் கொண்டாடப்பட்டது. வானொலிகளின் மூலம் குறைந்த செலவில் தகவல்களை உலகெங்கிலும் உள்ள மக்களுக்கு எடுத்துரைக்க வேண்டுமென்பதே இதன் நோக்கமாகும்.
உலக வானொலி நாள் 2014
யுனெசுக்கோ அமைப்பின் யோசனைப்படி, 2014ஆம் ஆண்டுக்கான உலக வானொலி நாளின் தொனிப்பொருளாக பால்நிலை சமத்துவம் மற்றும் பெண்களை வானொலி மூலம் வலுவூட்டுவது என்பது ஏற்றுக் கொள்ளப்பட்டது.
2018ஆம் ஆண்டுக்கான தொனிப்பொருள் வானொலியும் விளையாட்டும் ஆகும்.
2023ம் ஆண்டுக்கான உலக வானொலி தினத்தின் கருப்பொருளாக ‘வானொலி மற்றும் அமைதி’ அறிவிக்கப்பட்டுள்ளது. உலகில் அமைதியை நிலைநாட்டுவதில் வானொலியின் பங்களிப்பின் முக்கியத்துவத்தை உணர்த்தும் வகையில் இக்கருப்பொருள் அறிவிக்கப்பட்டுள்ளது.
வெளி இணைப்புகள்
பகுப்பு:ஐக்கிய நாடுகளின் சிறப்பு நாட்கள் பகுப்பு:வானொலி பகுப்பு:பெப்ரவரி சிறப்பு நாட்கள்
பாகல்கோட்டை
பாகல்கோட்( கன்னடம்) அல்லது பாகல்கோட்டை கர்நாடக மாநிலத்தில் அமைந்துள்ள ஓர் நகரமாகும். இந்நகரம் பாகல்கோட் மாவட்டத்தின் தலைநகரமாகும். பாகல்கோட் மாவட்டம் திரு. ஜெ. ஹச். பாடேல் முதலமைச்சராக இருந்த பொழுது பிஜாபூர் மாவட்டத்தை இரண்டாக பிரித்து உருவாக்கப்பட்டது. 1865ஆம் ஆண்டு முதல் இந்நகரத்தின் நகராட்சி இயங்கிவருகிறது. உலகப் பாரம்பரியச் சின்னமாக அறிவிக்கப்பட்டிருக்கும் பட்டடக்கல் கோயில்கள் இந்த மாவட்டத்தில் உள்ளன.
மேற்கோள்கள்
பகுப்பு:கர்நாடக மாநிலத்திலுள்ள ஊர்களும் நகரங்களும்
கவுதம புத்த தொழில்நுட்பப் பல்கலைக்கழகம்
கவுதம புத்த தொழில்நுட்பப் பல்கலைக்கழகம், உத்தரப் பிரதேசத்தில் உள்ளது. இது உத்தரப் பிரதேச அரசின் கீழ் நிர்வாகத்தில் உள்ளது. 2013இல், உத்தரப் பிரதேச தொழில்நுட்பப் பல்கலைக்கழத்துடன் இணைக்கப்பட்டது. பொறியியலில் ஐம்பதுக்கும் அதிகமான பாடப்பிரிவுகள் கற்பிக்கப்படுகின்றன. உத்தரப் பிரதேசத்தின் சில மாவட்டங்களில் வாழும் மக்களுக்கு கல்வி வழங்க தொடங்கப்பட்டது. மேலும், மருத்துவம், கலை, மேலாண்மை படிப்புகளும் வழங்கப்பட்டன.
இணைப்புகள்
பகுப்பு:உத்தரப் பிரதேசப் பல்கலைக்கழகங்கள்
சுருப்பக்
சுருப்பக் (Shuruppak), மெசொப்பொத்தேமியாவின் தெற்கில் பாயும் யூப்பிரடிஸ் ஆற்றின் கரையில் அமைந்த பண்டைய அண்மை கிழக்கின் நகரங்களில் ஒன்றாகும். இந்நகரம் நின்லில் கடவுளுக்கு அர்ப்பணிக்கப்பட்டது. சுமேரிய நகரமான இது நிப்பூர் நகரத்திற்கு தெற்கே 55 கிலோ மீட்டர் தொலைவில் உள்ளது. இது தற்கால ஈராக் நாட்டின் அல் - காதிசிய மாகாணத்தில் உள்ளது. சுருப்பக் தொல்லியல் மேடு 120 எக்டேர் பரப்பளவும், 3 மீட்டர் முதல் 9 மீட்டர் வரை உயரமும் கொண்டது.
தொல்லியல்
சுருப்பக் தொல்லியல் மேட்டை 1902ல் ராபர்ட் கோல்டவெ மற்றும் பிரடெரிக் எட்டு மாதங்கள் அகழாய்வு மேற்கொண்டனர். அகழாய்வில் மெசொப்பொத்தேமியாவின் துவக்க வம்ச காலத்திய நூற்றுக்கணக்கான களிமண் பலகைகள் கண்டெடுத்தனர். 1931ம் ஆண்டில் நடததப்பட்ட அகழாய்வில் 87 களிமண் பலகைகள் கண்டுபிடிக்கப்பட்டது. 1973ல் நடத்தப்பட்ட அகழாய்வில் செம்தேத் நசிர் காலம், அக்காடியப் பேரரசு மற்றும் மூன்றாவது ஊர் வம்ச காலத்திய மட்பாண்டங்கள் மற்றும் சுடுமண் முத்திரைகள் கண்டுபிடிக்கப்பட்டது. 2016 முதல் 2018 வரை சுருப்பக் தொல்லியல் மேட்டில் அகழாய்வு செய்யப்பட்டது
வெளி இணைப்புகள்
பகுப்பு:பண்டைய அண்மைக் கிழக்கின் நகரங்கள் பகுப்பு:மெசொப்பொத்தேமியா பகுப்பு:ஈராக்கின் தொல்லியற்களங்கள்
அலீசியா பெசியூடென்ஹூட்
அலீசியா பெசியூடென்ஹூட் (Alicia Bezuidenhout, பிறப்பு: செப்டம்பர் 11 1967), தென்னாப்பிரிக்கா  பெண்கள் தேசிய அணியின்  அங்கத்தினர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஆறு ஒருநாள் பன்னாட்டுத் துடுப்பாட்டப் போட்டிகளில் கலந்து கொண்டுள்ளார். 1997-1997/98 பருவ ஆண்டுகளில், தென்னாப்பிரிக்கா பெண்கள் தேசிய அணி உறுப்பினராக  ஒருநாள் பன்னாட்டுத் துடுப்பாட்டப்  போட்டிகளில்  பங்குகொண்டார்.
பகுப்பு:தென்னாப்பிரிக்க பெண்கள் தேர்வுத் துடுப்பாட்ட அணி பகுப்பு:1967 பிறப்புகள் பகுப்பு:வாழும் நபர்கள்
அதகபாடி ஊராட்சி
அதகபாடி ஊராட்சி (Adhagapadi Gram Panchayat), தமிழ்நாட்டின் தர்மபுரி மாவட்டத்தில் உள்ள தர்மபுரி வட்டாரத்தில் அமைந்துள்ளது. இந்த ஊராட்சி, தர்மபுரி சட்டமன்றத் தொகுதிக்கும் தர்மபுரி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 9221 ஆகும். இவர்களில் பெண்கள் 4475 பேரும் ஆண்கள் 4746 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தருமபுரி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
விஜயநகரி
விஜயநகரி (ஆங்கிலம் : Vijayanagari ) இது இந்தியாவின் தமிழ்நாடு மாநிலத்தில் அமைந்துள்ள கன்னியாகுமரி மாவட்டம், அகத்தீஸ்வரம் வட்டத்தில்  உள்ள ஒரு சிறிய கிராமம் ஆகும்.
இதன் அண்மையிலுள்ள ஊர் தென்தாமரைக்குளம்
வெளி இனைப்புகள்
பகுப்பு:கன்னியாகுமரி மாவட்டத்திலுள்ள கிராமங்கள்
தொடுகைச் செயன்முறை
தொடுகைச் செயன்முறை (contact process) என்பது மிகவும் அடர்த்தியான கந்தக அமிலத்தைத் தயாரிப்பதற்கு நடைமுறையில் பயன்படுத்தப்படும் தயாரிப்பு முறையாகும். இத்தகைய மிகவும் செறிவு மிகுந்த கந்தக அமிலம் தொழிற்சாலைகளில் பயன்படுகிறது. பிளாட்டினம் இவ்வினையில் வினையூக்கியாகப் பயன்படுத்தப்படுகிறது. ஊட்டு மூலப்பொருளாகக் கந்தகம் உள்ள நிலையில் ஆசனிக்கு மாசுகளுடன் பிளாட்டினம் எளிதில் வினைபுரியும் தன்மை கொண்டிருப்பதால், வனேடியா இவ்வினைக்காகத் தற்பொழுது பரிந்துரைக்கப்படுகிறது.
1831ஆம் ஆண்டில் ஆங்கிலேய வினாகிரி வணிகர் பெரெகிரின் பிலிப்புசு இந்தச் செயன்முறைக்குக் காப்புரிமை பெற்றிருந்தார். முந்தைய ஈய அறைச் செயன்முறையை விட அடர்த்தியான கந்தக அமிலம் தயாரிப்பதற்காக மிகவும் சிக்கனமான செயன்முறையாக தொடுகைச் செயன்முறையை இவர் கருதினார். கந்தக அமிலம் தயாரிப்பதோடு கூடுதலாக இம்முறையில் கந்தக மூவொட்சைட்டும் ஓலியமும் தயாரிக்கப்பட முடியும் என்பது இம்முறையின் சிறப்பாகும்.
செயன்முறை
என்பன இம்முறையிலுள்ள ஐந்து நிலைகளாகும். வினையூக்கியின் வீரியம் குறையாமல் இருக்க கந்தகவீரொட்சைட்டையும் காற்றையும் தூய்மைப்படுத்துவது அவசியமாகும். தூய்மையாக்கலுக்குப் பின்னர் வளிமமானது நீரினால் கழுவப்பட்டு, கந்தக அமிலத்தால் உலர்த்தப்படுகிறது.
வெப்பப் பரிமாற்றிகள் மூலமாக வினையூக்கிக்கு மாற்றப்படும் வெளியேற்றப்படும் வளிமங்களால் வினைக் கலவையைச் சூடாக்குவதன் மூலம் ஆற்றல் இங்கு சேமிக்கப்படுகிறது.
கந்தகவீரொட்சைட்டும் ஒட்சிசனும் இம்முறையில் பின்வருமாறு வினைபுரிகின்றன.
இலீச்சற்றலியரின் தத்துவத்தின்படி அழுத்தத்தைக் கூட்டும்போது முன்னோக்குவினை நிகழ்வது சாத்தியமாகிறது. அதனால் கூடிய உற்பத்தியும் நிகழ்கிறது. வெப்பநிலை குறைக்கப்பட்டால் பொருளாதார நலனுக்கும் கீழாக உற்பத்திவீதம் குறைந்து விடுகிறது. எனவே, வினைகலனில் தூய கந்தக ஈராக்சைடு மற்றும் ஆக்சிசன் வாயுக்கள் 1 – 2 வளிமண்டல அழுத்தத்தில் எடுத்துக்கொள்ளப்படுகிறது. வெப்பநிலையை 450 பாகை செல்சியசு வெப்பநிலைக்கு உயர்த்த வனேடியம் ஐந்தாக்சைடு வினையூக்கி பயன்படுத்தப்பட்டு 96 சதவீதம் உற்பத்தியை அடையமுடிகிறது. பிளாடினம் வினையூக்கி வனேடியம் ஐந்தாக்சைடைவிட அதிக பலனளித்தாலும் அதன் உயர்ந்த விலை காரணமாகவும் எளிதில் இதன் வினையூக்கிப் பண்பு பாதிக்கப்படுவதாலும் இதை அதிகமாகப் பயன்படுத்துவதில்லை. மேலும், வினையில் வேதிச்சமநிலையைப் பாதிக்கப்படாமல் வினையின் வேகத்தை அதிகரிக்க மட்டுமே வினையூக்கியானது பயன்படுகிறது. வினையூக்கியின் செயற்பாட்டை விளக்கும் வினைவழி முறையை இரு படிநிலைகளில் விளக்கலாம்.
1. SO2 வை V5+ அயனி  SO3 யாக ஆக்சிசனேற்றம் செய்கிறது.
2. ஆக்சிசனிழந்த V4+ ஆக்சிசனேற்றம் அடைந்து மீண்டும் V5+ அயனியாக மீட்டாக்க வினையூக்கியாகிறது.
சூடான கந்தக மூவாக்சைடு வெப்ப பரிமாற்றி வழியாக செலுத்தப்பட்டு ஈர்ப்பு கோபுரத்தில் கந்தக அமிலத்தில் கரைக்கப்பட்டு ஓலியம் உருவாகிறது.
அதிகமான வெப்பம் உமிழப்படும் வினையாக இருப்பதால் நேரடியாக கந்தக மூவாக்சைடை தண்ணீரில் கரைத்து ஓலியம் மற்றும் கந்தக அமிலம் தயாரிப்பது நடைமுறைக்கு சாத்தியமற்றதாக உள்ளது. திரவம் உருவாதலுக்குப் பதிலாக அமில நீராவி அல்லது மூடுபனி இம்முறையில் உருவாகும் வாய்ப்பும் உள்ளது.
இவ்வினையின் சராசரி உற்பத்தி வீதம் கிட்டத்தட்ட 30 சதவீதம் ஆகும்.
சுத்திகரிப்பு அலகு
இவ்வலகு, தூவுதல் கோபுரம், குளிர்விக்கும் குழாய்கள், தூய்மையாக்கும் கோபுரம், உலர்த்தும் கோபுரம், ஆர்சனிக் தூய்மையாக்கி, சோதனைப் பெட்டி முதலான பகுதிகளைக் கொண்டுள்ளது.
இரட்டைத்தொடுகை இரட்டையீர்ப்பு
தொடு முறை செயல்முறையின் அடுத்த படிநிலை இரட்டைத்தொடுகை இரட்டையீர்ப்பு எனப்படுகிறது தயாரிப்பு வாயுக்கள் (SO2) மற்றும் (SO3) வாயுக்கள் இந்தச் செயல்பாட்டில் இரண்டு முறை ஈர்ப்பு கோபுரங்கள் வழியாகச் செலுத்தப்படுகின்றன. இதனால் கந்தக ஈராக்சைடு மேலும் மேலும் கந்தக மூவாக்சைடாக மாற்றப்பட்டு அதிகமான கந்தக அமிலம் உற்பத்தி செய்யப்படுகிறது.
SO2 நிறைந்த வாயுக்கள் முதல் நிலை மாற்றமடைவதற்காக வினையூக்கி மாற்றிக்குள் நுழைகின்றன, வழக்கமாக வினையூக்கி மாற்றியென்பது பல வினையூக்கிப் படுகைகள் கொண்டிருக்கும் கோபுரமாகும். இக்கோபுரத்தில் இருந்து வெளிப்படும் வாயுவில் SO2 மற்றும் SO3 வாயுக்கள் உள்ளன. இவ்வாயுக்கள் கந்தக அமிலம் துளித்துளியாகச் சொட்டும் இடைநிலை ஈர்ப்பு கோபுரங்கள் வழியாக செலுத்தப்படும் போது கந்தக மூவாக்சைடு தண்ணீரில் கரைந்து கந்தக அமிலத்தின் செறிவை அதிகரிக்கிறது. ஒருவேளை கந்தக ஈராக்சைடும் இடைநிலை கோபுரத்தில் உட்புக நேர்ந்தாலும் அது மாற்றமேதுமின்றி ஈர்ப்பு கோபுரத்திலிருந்து வெளிப்படுகிறது. இவ்வாறு வெளிவரும் SO2 வாயு குளிவிக்கப்பட்டு மீண்டும் வினையூக்கி மாற்றி கோபுரத்திற்குள் செலுத்தப்படுகிறது. இங்கு SO2 வாயு SO3 வாயுவாக மாறும் நிகழ்வு இந்நிலையில் கிட்டத்தட்ட  99.8% மாற்றமாக இருக்கிறது. இறுதியாக இவ்வாயுக்கள் கடைசி ஈர்ப்பு கோபுரத்தில் செலுத்தப்பட்டு செறிவு மிகுந்த கந்தக அமிலம் தயாரிக்கப்படுகிறது. முறையான வெப்பக் கட்டுப்பாடு மற்றும் சீராக வாயுக்கள் செலுத்துதல் வீதம் ஆகியவற்றால் உற்பத்தி வீதம் மற்றும் செறிவு மிகுத்தல் செயல்பாடுகள் மேம்படுத்தப்படுகின்றன.
வெளி இணைப்புகள்
பகுப்பு:வேதியியல் செயல்முறைகள் பகுப்பு:வனேடியம் பகுப்பு:கந்தகம் பகுப்பு:ஊக்கியியல்
எஸ். எம். துரைராஜ்
'''எஸ். எம். துரைராஜ்''' ஓர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். இவர் 1967 மற்றும் 1971 ஆகிய ஆண்டுகளில் நடந்த சட்டமன்றத் தேர்தல்களில், திருவள்ளுவர் தொகுதியிலிருந்து, திராவிட முன்னேற்றக் கழக வேட்பாளராகப் போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார். பின்னர் 1977 ஆம் ஆண்டு நடந்த சட்டமன்றத் தேர்தலில், பொன்னேரி தொகுதியிலிருந்து, அண்ணா திராவிட முன்னேற்றக் கழக சார்பாகப் போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.
மேற்கோள்கள்
பகுப்பு:திராவிட முன்னேற்றக் கழக அரசியல்வாதிகள் பகுப்பு:வாழும் நபர்கள் பகுப்பு:தமிழ்நாடு சட்டமன்ற உறுப்பினர்கள் பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள் பகுப்பு:தமிழக அரசியல்வாதிகள் பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள் பகுப்பு:இருபதாம் நூற்றாண்டு இந்திய அரசியல்வாதிகள் பகுப்பு:6 ஆவது தமிழ்நாடு சட்டமன்ற உறுப்பினர்கள் பகுப்பு:4 ஆவது தமிழ்நாடு சட்டமன்ற உறுப்பினர்கள் பகுப்பு:5 ஆவது தமிழ்நாடு சட்டமன்ற உறுப்பினர்கள்
சுமேர்பூர்
சுமேர்பூர் (இராஜஸ்தான் சட்டமன்றத் தொகுதி) பாலி மாவட்டத்தில் இராஜஸ்தான் சட்டமன்றத்தின் ஒரு தொகுதியாகும். மதன் ரதொரி
மேலும் காண்க
சட்டமன்ற உறுப்பினர்
மலேசியா
மலேசியா (மலாய்: Malaysia; ஆங்கிலம்: Malaysia) ; என்பது தென்கிழக்காசியாவில் கூட்டாட்சி; அரசியல்சட்ட முடியாட்சி கொண்ட ஒரு நாடாகும். 13 மாநிலங்களையும்; மூன்று நடுவண் மண்டலங்களையும் கொண்டுள்ளது. மலேசியத் தீபகற்பம், கிழக்கு மலேசியா (மலேசிய போர்னியோ) என இரண்டு பிராந்தியங்களாக, தென்சீனக் கடலினால் பிரிக்கப்பட்டு உள்ளது.
மலேசியத் தீபகற்பத்தின் வடக்கே தாய்லாந்து நாட்டுடன் நிலம்; கடல் எல்லைகளையும்; தெற்கே சிங்கப்பூர்; வடகிழக்கே வியட்நாம்; மேற்கே இந்தோனேசியா ஆகிய நாடுகளுடன் கடல் எல்லைகளையும் கொண்டுள்ளது.
மலேசியாவின் கிழக்கு மலேசியா பகுதி; புரூணை, இந்தோனேசியா நாடுகளுடன் நில, மற்றும் கடல் எல்லைகளையும்; பிலிப்பீன்சு, வியட்நாம் நாடுகளுடன் நில எல்லைகளையும் கொண்டுள்ளது.
பொது
மலேசியாவின் தலைநகரம்; மற்றும் மலேசியாவின் மிகப்பெரிய நகரம் கோலாலம்பூர் ஆகும். புத்ராஜெயா நடுவண் அரசின் நிருவாகத் தலைநகரம் ஆகும்.
32 மில்லியனுக்கும் அதிகமான மக்கள் தொகையைக் கொண்டுள்ள மலேசியா உலகின் 44-வது மக்கள் அடர்த்தி கொண்ட நாடாகும். ஐரோவாசியா கண்டத்தின் தென்முனையான தஞ்சோங் பியாய் மலேசியாவில் தான் அமைந்து உள்ளது.
வெப்ப வலயத்தில் அமைந்துள்ள மலேசியா 17 பெரும்பல்வகைமை நாடுகளில் ஒன்றான மலேசியாவில் இனப் பெருக்க உயிரினங்கள் பெரும் எண்ணிக்கையில் உள்ளன. மலேசியாவின் மொத்த பரப்பளவு 329,847 சதுர கிலோமீட்டர்கள் (127,350 சதுர மைல்கள்).
மக்கள் தொகை 32 மில்லியன்
தீபகற்ப மலேசியாவின் மக்கள் தொகை மட்டும் 20 மில்லியன். தற்போது மலேசியாவின் மக்கள் தொகை 3.2 கோடி. இவர்களில் பெரும்பான்மையினர் மலாய் மக்கள். இவர்களுக்கு அடுத்து சீனர்களும் இந்தியர்களும் கூடுதலாக வாழ்கின்றனர்.
பெரும்பான்மையான மலேசிய மக்கள் இஸ்லாம் சமயத்தைப் பின்பற்றுகிறார்கள். இஸ்லாம் மதம் மலேசியாவின் தேசிய சமயமும் ஆகும். மலாய் மொழி தேசிய மொழியாகும்.
1957-ஆம் ஆண்டு ஐக்கிய இராச்சியத்திடமிருந்து விடுதலை பெற்றது. மலேசியாவின் மாமன்னரை யாங் டி பெர்துவான் அகோங் என்று அழைக்கிறார்கள். இப்போது பகாங் மாநிலத்தின் ஆறாவது மன்னர் சுல்தான் அப்துல்லா மாமன்னராக உள்ளார். இருபதாம் நூற்றாண்டில் கூடுதலான பொருளாதார வளர்ச்சியைப் பெற்ற நாடுகளின் பட்டியலில், மலேசியா இரண்டாவது இடம் பிடித்தது.
வரலாற்றுக்கு முந்தைய காலம்
வரலாற்றுக்கு முந்தைய காலச் சான்றுகள் மலேசியாவில் அதிகமாகக் கிடைத்து இருக்கின்றன. 2 இலட்சம் வருடங்களுக்கு முந்தைய கல்லாயுதங்கள் புக்கிட் சாவாவில் கண்டுபிடிக்கப்பட்டுள்ளன. கிழக்கு மலேசியாவின் சரவாக்கில் அமைந்துள்ள நியா குகைகளில் 40000 ஆண்டுகளுக்கு முந்தைய மனித எச்சங்கள் காணப் படுகின்றன.
பூர்வகுடி செமாங்கு இனத்தவர்களின் மூதாதையர்கள் சுமார் 40000 ஆண்டுகளுக்கு முந்தைய ஆப்பிரிக்கர்களாக இருக்கலாம் எனக் கருதப்படுகிறது. மலேசியத் தீபகற்பத்தின் மிக முந்தைய எலும்புக் கூடான பேராக் மனிதன் எலும்புக்கூடு; 11000 ஆண்டுகள் பழைமை வாய்ந்தது. இது லெங்கோங் எனும் இடத்தில் கண்டுபிடிக்கப்பட்டது.
ஆரம்ப காலம்
கி.மு. முதல் நூற்றாண்டின் முற்பகுதியில் இந்தியாவிலிருந்தும் சீனாவிலிருந்தும் வந்த வணிகர்களும் குடியேற்றக்காரர்களும் வணிகத் துறைமுகங்களையும் நகரங்களையும் உருவாக்கினர். பிற்பகுதியில் மலேசியா சிறீ விசயப் பேரரசின் ஆட்சியின் கீழ் இருந்திருக்கிறது.
11ஆம் நூற்றாண்டில் சோழ அரசன் இராசேந்திர சோழன் கடாரம் எனப்படும் இடத்தைப் போரில் வென்றதற்கான வரலாற்று ஆதாரங்கள் காணப்படுகின்றன. அடுத்த 20 வருடங்களில் சுமத்திரா மற்றும் மலாயாத் தீபகற்பத்தில் சோழர்களால் தொடர்ச்சியான படையெடுப்புகள் மேற்கொள்ளப்பட்டன. சோழர்களின் வருகையும் போர்களும் சிறீ விசய ஆட்சியை வலுவிழக்கச் செய்தது.
ஐரோப்பிய குடியேற்ற ஆட்சிகள்
1511-ஆம் ஆண்டில் மலாக்கா போர்த்துக்கீசர் வசமானது. பின் 1641-ஆம் ஆண்டில் இடச்சுக்காரர்களால் கைப்பற்றப்பட்டது. 1786-ஆம் ஆண்டில் கெடாவின் சுல்தான் பினாங்கைப் பிரித்தானிய கிழக்கிந்தியக் கம்பனிக்கு குத்தகைக்குக் கொடுத்தார். இதனால் பிரித்தானியப் பேரரசு மலாயாவில் காலூன்றியது. பிரித்தானியர் 1819-ஆம் ஆண்டில் சிங்கப்பூரைக் கைப்பற்றினர்ர்.
மேலும் 1824-ஆம் ஆண்டில் ஆங்கில-இடச்சு ஒப்பந்தப்படி மலாக்காவையும் தமது கட்டுப்பாட்டுக்குள் கொண்டு வந்தனர். 1826-ஆம் ஆண்டில் பிரித்தானியர் பினாங்கு, மலாக்கா, சிங்கப்பூர், இலபுவான் தீவுகள் ஆகியவற்றை நேரடியாகத் தமது கட்டுப்பாட்டின் கீழ் கொண்டு வந்ததன் மூலம் அவற்றைத் தமது முடிக்குரிய குடியேற்ற நாடாக்கினர்.
இரண்டாம் உலகப்போரின் போது 1943–1945 வரை சப்பான் ஆட்சி செலுத்தியது. இந்தக் காலப் பகுதியில் இனப் பிரச்சினைகள் உருவாகியதோடு தேசியவாதமும் மேலோங்கியது. போருக்குப்பின் மீண்டும் பிரித்தானியா அதிகாரத்திற்கு வந்தது.
மேலும் பிரித்தானியா மலாயாவின் நிருவாகத்தை ஒருங்கிணைத்து அதனை மலாயாக் கூட்டமைப்பு என்ற ஒரே முடிக்குரிய குடியேற்ற நாடாக்கியது. எனினும் மலாயர் இதனை எதிர்த்தனர். மேலும் மலாயாப் பொதுவுடைமைக் (கம்யூனிசு) கட்சியின் எஸ்.ஏ.கனபதி, பி.வீரசேனன் போன்றவர்கள் தலைமையில் ஒன்றிணைந்த போராளிகள் பிரித்தானியப் படைகளுக்கு எதிராகக் கொரில்லாப் போர் தொடுத்தனர்.
சமகாலம்
1957 ஆகத்து 31 அன்று விடுதலை அடைந்த மலேசியா 1963 ஆம் ஆண்டு மலேசிய கூட்டரசு எனப்படும் தற்கால மலேசிய நாடாக உருவாகியது. 1965-ஆம் ஆண்டு சிங்கப்பூர் மலேசியாவிலிருந்து பிரிந்து தனிநாடாகியது. 1969-ஆம் ஆண்டு நடந்த இனக் கலவரத்திற்குப் பிறகு பூமிபுத்திரா எனப்படும் பூர்வகுடிமக்களுக்கு பொருளாதார வளர்ச்சியில் சம பங்கு வழங்கும் நோக்கோடு ஆராய்ச்சிக்குட்பட்ட புதிய பொருளாதார கொள்கை கொண்டுவரப்பட்டது.
அண்மைய காலங்களில் சிறுபான்மை இந்தியர்கள் தாங்கள் புறக்கணிக்கப் படுவதாகக் கூறிப் போராட்டம் நடத்தி வருவது குறிப்பிடத்தக்கது. நவம்பர் 2007; பிப்பரவரி 2008 ஆகியக் காலக் கட்டங்களில் பெருந்திரளான இந்தியர் மக்கள் ஒன்றுகூடிப் போராட்டம் செய்தனர். அப்போது காவல் துறையினரால் கண்ணீர் புகை குண்டு வீசிக் கலைக்கப் பட்டனர்.
ஆட்சி பிரிவுகள்
மலேசியா 13 மாநிலங்கள் மற்றும் மூன்று கூட்டாட்சிப் பகுதிகளின் கூட்டமைப்பாகும். இவை இரண்டு பிராந்தியங்களாகப் பிரிக்கப்பட்டுள்ளன. தீபகற்ப மலேசியாவில் 11 மாநிலங்களும் இரண்டு கூட்டாட்சிப் பகுதிகளும் கிழக்கு மலேசியாவில் இரண்டு மாநிலங்களும் ஒரு கூட்டாட்சிப் பகுதியும் உள்ளன. மாநிலங்களின் ஆளுகை மத்திய மற்றும் மாநில அரசாங்கங்களுக்குள் பகிர்ந்தளிக்கப்பட்டு உள்ளன. அத்துடன் கூட்டாட்சிப் பகுதிகளின் நிர்வாகத்தையும் மத்திய அரசாங்கம் மேற்கொள்கிறது.
கிழக்கு மலேசியா மாநிலங்கள்
எல்லா மாநிலங்களுக்கும் சீரான நீதியை வழங்குவதற்காக மலேசிய நாடாளுமன்றம் நிலம், இஸ்லாமிய சமயம், உள்ளூராட்சி போன்ற பிரிவுகளில் எழும் பிரச்சினைகளைத் தீர்த்து வைக்கும் அதிகாரத்தைக் கொண்டுள்ளது. மேலும் மாநிலம் ஒன்றின் வேண்டுகோளின் பேரில் அந்த மாநில நிர்வாகத்தில் தலையீடு செய்யவும், மலேசிய நாடாளுமன்றத்திற்கு அதிகாரம் உண்டு.
சில நிலம் தொடர்பான சட்டங்களைத் தவிர, மாநிலங்களுக்குள் நிகழும் பிரச்சினைகளை அந்த மாநிலங்களே கவனித்துக் கொள்கின்றன. நாட்டின் சட்டத்துக்கு அமைவாக, இஸ்லாமிய மதம் தொடர்பற்ற பிரச்சினைகள் மலேசிய ஒப்பந்தத்தைப் பேணும் வகையில் தேசிய மட்டத்திலேயே நிர்வகிக்கப் படுகின்றன.
புவியியல்
thumb|alt=A view from Low's peak, with a smaller peak to the right of the photo, with forested mountains in the background|[[கினபாலு மலையின் மிக உயரமான சிகரம், லோ சிகரத்திலிருந்து காட்சி]] மலேசியா 3,29,847 சதுர கிலோமீட்டர்கள் மொத்த நிலப்பரப்பைக் கொண்டு 67வது பெரிய நாடாக விளங்குகிறது. இதனுடன் நில எல்லைகளை மேற்கு மலேசியாவில் தாய்லாந்தும் கிழக்கு மலேசியாவில் இந்தோனேசியாவும் புருணையும் பகிர்கின்றன.
சிங்கப்பூருடன் ஒரு குறுகிய தரைப் பாலத்தால் இணைக்கப்பட்டுள்ளது. கடல்சார் எல்லையை வியட்நாமுடனும் பிலிப்பைன்சுடனும் பகிர்கிறது.
நில எல்லைகள் பெரும்பாலும் பெர்லிசு ஆறு, கோலோக் ஆறு மற்றும் பகலயன் கால்வாய் போன்ற புவியிடக் கூறுக்களால் வரையறுக்கப் பட்டுள்ளன. ஆனால் கடல்சார் எல்லைகள் இன்றும் விவாதிக்கப்பட்டு வருகின்றன. சரவாக் மாநிலத்தை இரண்டாகப் பிரிக்கும் புருணை மலேசியாவினால் முழுதும் சூழப்பட்டுள்ளது.
ஆசிய நிலப் பகுதியிலும் மலாய் தீவுக் கூட்டங்களிலும் ஆட்சிப்பகுதி கொண்ட ஒரே நாடாக மலேசியா இலங்குகிறது. ஜொகூர் மாநிலத்தின் தெற்குக் கடைசியில் உள்ள தஞ்சோங் பியாய், ஆசியாக் கண்டத்தின் தெற்கு முனையாக உள்ளது. சுமாத்திராவிற்கும் மலேசியத் தீபகற்பத்திற்கும் இடையில் உள்ள உலகின் 40 சதவீத சரக்குகள் செல்லும் மலாக்கா நீரிணை உலக வர்த்தகத்தில் பெரும் பங்கு வகிக்கிறது.
பொருளியல்
மலேசியா பொதுவாகத் திறநிலை மற்றும் அரசுசார் பொருளாதார நாடாகவும் புதியதாகத் தொழில்மயமான சந்தைப் பொருளாதார நாடாகவும் விளங்குகிறது. பொருளியல் செயல்பாடுகளில் பேரளவு பொருளாதாரத் திட்டங்கள்மூலம் முக்கிய பங்காற்றும் அரசு தனது பங்காற்றலை படிப்படியாகக் குறைத்து வருகிறது.
ஆசிய நாடுகளில் சிறந்த பொருளியல் தரவுக் கூற்றுகளைக் கொண்ட நாடுகளில் ஒன்றாக உள்ள மலேசியாவின் மொத்த உள்நாட்டு உற்பத்தி 1957 முதல் 2005 வரை ஆண்டுக்கு ஏறத்தாழ 6.5 % உயர்ந்து வந்துள்ளது. 2010இல் மொத்த உள்நாட்டு உற்பத்தி அமெரிக்க டாலரில் $414,400 பில்லியனாக இருந்தது; இது ஆசியான் நாடுகளில் 3-வது மிகப்பெரிய மதிப்பாகும். உலகளவில் மலேசியாவின் மொத்த உள்நாட்டு உற்பத்தி 29வதாக உள்ளது.
மக்கள் தொகையியல்
2010 கணக்கெடுப்பின்படி மலேசிய மக்கள் தொகை 28,334,135 ஆகும். இது உலகளவில் 43-ஆவது மக்கள் தொகை அதிகமுள்ள நாடாக அறியப்பட்டுள்ளது. இந்நாட்டில் பல இனக் குழுக்கள் வாழ்கின்றன. மலாய் இனக் குழுவினர் 50.4 % விழுக்காடும், மலாய் இனம் அல்லாத மற்ற பூமிபுத்திராக்கள் 11 விழுக்காடும் உள்ளனர். மலேசிய சட்டப்படி மலாய் இனத்தவர்கள் அனைவரும் முசுலிம்கள் ஆவர். அவர்கள் மலாய் இனப் பண்பாட்டைப் பின்பற்றுபவர்கள்.
மலாய் இன மக்களே மலேசிய அரசியலில் செல்வாக்கு செலுத்துபவர்கள். பூமிபுத்திரா என்ற தகுதி மலாய் இனம் அல்லாத தாய், கெமர், சாம் மக்களுக்கும் சபா, சரவாக் மாநிலப் பழங்குடி மக்களுக்கும் வழங்கப்பட்டுள்ளது. சரவாக் மாநில மக்கள் தொகையில் பாதிக்கும் மேற்பட்டவர்கள் மலாய் இனமல்லாத பூமிபுத்திராக்கள் ஆவர்.
சபா மாநிலத்தில் மூன்றுக்கு இரண்டு பேர் மலாய் இனமல்லாத பூமிபுத்திராக்கள் ஆவர். மலேசிய தீபகற்பத்தில் தொல்குடி மக்கள் சிறிய அளவில் வாழ்கிறார்கள். யார் பூமிபுத்திரா என்பதை வரையறுக்கும் சட்டம் மாநிலத்துக் மாநிலம் வேறுபடும்.
மலேசியா மக்கள் தொகையில் சீன வம்சாவளியினர் 23.7 விழுக்காடும்; இந்திய வம்சாவளியினர் 7.1 விழுக்காடும் உள்ளனர். இவர்களுக்குப் பூமிபுத்திரர்கள் என்ற தகுதி கிடையாது. சீனர்கள் மலேசிய வணிகத்தில் செல்வாக்கு செலுத்துகின்றனர். 19-ஆம் நூற்றாண்டின் ஆரம்பத்தில் பெருவாரியான இந்தியர்கள் மலேசியாவுக்கு பிரித்தானியர்களால் தோட்ட வேலை செய்ய அழைத்து வரப்பட்டனர். இந்தியர்களில் பெரும்பாலானவர்கள் தமிழர்கள் ஆவர்
மலேசியாவில் பிறந்தால் மட்டும் ஒருவர் மலேசியக் குடியுரிமை பெற முடியாது. வெளிநாட்டில் இருந்தாலும் இரண்டு மலேசியர்களுக்குப் பிறக்கும் குழந்தைக்கு மலேசியக் குடியுரிமை வழங்கப்படும். மலேசியா இரட்டை குடியுரிமை வழங்குவதில்லை. கிழக்கு மலேசியா மற்றும் மேற்கு மலேசியாவில் இருப்பவர்களுக்குக் குடியுரிமையில் சிறிய வேறுபாடு உண்டு. இது குடி நுழைவு வசதிக்காக ஏற்படுத்தப்பட்டது.
சமயம்
thumb|alt=The wooden Kampung Laut mosque with its minaret and an onion-shaped dome on its tiled roof.|18ம் நூற்றாண்டின் தொடக்கத்தில் கோட பாருவில் கட்டப்பட்ட பள்ளிவாசலே மலேசியாவில் மிகவும் பழையதாகும் மலேசிய நாட்டின் அதிகாரபூர்வமான சமயமாக இசுலாம் இருந்தபோதிலும் மற்ற சமயங்களை சுதந்திரமாகப் பின்பற்றச் சட்டம் அனுமதிக்கிறது. தோராயமாக 61.3% பேர் இசுலாம் சமயத்தையும் 19.8% பேர் புத்த சமயத்தையும் 9.2% பேர் கிறித்தவ சமயத்தையும் 6.3% பேர் இந்து சமயத்தையும் 1.3 பேர் தாவோ சமயம், கன்பூசிய சமயம் மற்ற சீன சமயங்களையும் 0.7% பேர் எச் சமயத்தையும் சாராதவர்களாகவும் 1.4% பேர் மற்ற சமயங்களைப் பின்பற்றுவர்களாகவும் உள்ளனர்.
சட்டப்படி மலாய் இனத்தவர்கள் அனைவரும் முசுலிம்கள் ஆவர். 2010 மக்கள் தொகை கணக்கின் படி சீன வம்சத்தவர்களில் 83.6% பேர் பௌத்த சமயத்தையும் 3.4 % பேர் தாவோ சமயத்தையும் 11.1% பேர் கிறுத்துவ சமயத்தையும் சிறிய அளவில் இசுலாம் சமயத்தையும் பின்பற்றுகிறார்கள். இந்திய வம்சத்தவர்களில் 86.2% பேர் இந்து சமயத்தையும் 6.0% பேர் கிறுத்துவ சமயத்தையும் 4.1% பேர் இசுலாம் சமயத்தையும் பின்பற்றுகிறார்கள். மலாய் இனம் அல்லாத பூமிபுத்திரர்களில் 46.5% பேர் கிறுத்துவ சமயத்தையும் 40.4% பேர் இசுலாம் சமயத்தையும் பின்பற்றுகிறார்கள்.
முசுலிம்களின் சமயம் தொடர்பான சிக்கல்களைச் சரியா நீதிமன்றங்கள் தீர்மானிக்கின்றன. குறிப்பாக மணமுறிவு, திருமணம், வாரிசு உரிமை, மத மாற்றம், மதத்திலிருந்து விலகல் போன்றவற்றை அது விசாரிக்கும். குற்ற வழக்குகளும் உரிமையியல் குடிசார் வழக்குகளும் இதன் வரம்புக்குள் வராது. முசுலிம் அல்லாதவர்களின் சிக்கல்கள் சரியா நீதிமன்ற வரம்புக்குள் வராது. உரிமையியல் நீதிமன்றங்கள் இசுலாம் தொடர்பான வழக்குகளை விசாரணைக்கு எடுத்துக்கொள்ளாமல் அவற்றைச் சரியா நீதிமன்றங்களிடம் அனுப்பிவிடும்.
மொழி
மலேசியாவின் அதிகாரப்பூர்வ மொழி மலேசிய மொழி ஆகும். இது மலாய் மொழியின் தரப்படுத்தப்பட்ட வடிவமாகும். ஆங்கிலம் நிர்வாக மொழியாகப் பயன்படுத்தப்பட்டது. 1969-இல் நடந்த கலவரத்துக்குப் பின் மலேசிய மொழி முதன்மைப்படுத்தப்பட்டது. ஆங்கிலம் இரண்டாவது மொழியாகத் தொடர்ந்து உள்ளது.
பொதுப் பள்ளிக்கூடங்களில் கணிதம், அறிவியல் போன்றவற்றைப் பயிற்றுவிக்கும் மொழியாகவும் ஆங்கிலம் உள்ளது. பிரித்தானிய ஆங்கிலத்திலிருந்து தருவிக்கப்பட்ட மலேசிய ஆங்கிலம் வணிகத்தில் பெரும்பாலும் பயன்படுத்தபடுகிறது. மேங்கிலிசும் வணிகத்தில் பெருமளவு பயன்படுத்தப்படுகிறது. மேங்கிலிசு என்பது மலாய், சீனம், தமிழ் கலந்த கொச்சைபடுத்தப்பட்ட ஆங்கிலம் ஆகும்.
பண்பாடு
மலேசியாவில் பல்வேறு இனங்களைச் சேர்ந்த, பல்வேறு பண்பாட்டுக் கூறுகளைக் கொண்ட மற்றும் பல்வேறு மொழிபேசும் மக்கள் உள்ளனர். இப்பகுதியின் துவக்கநிலை பண்பாடு இங்கு வாழ்ந்த பழங்குடி மக்கள், இங்கு இடம் பெயர்ந்த மலாய் இனத்தவரால் உருவானது. வெளிநாட்டு வணிகம் துவங்கிய வரலாற்றுக் காலத்திலேயே சீனர் மற்றும் தமிழர் பண்பாட்டுத் தாக்கங்கள் ஏற்பட்டன. பாரசீகர், அராபியர் மற்றும் பிரித்தானியர் பண்பாட்டுத் தாக்கங்களைப் பின்னதாக உள்வாங்கியது. அரசமைப்பு, சமூக உடன்பாடு போன்றவை காரணமாக இனச் சிறுபான்மையினரின் பண்பாடு தன்வயமாகவில்லை.
1971இல் மலேசிய அரசு "தேசிய பண்பாட்டுக் கொள்கை"யை அறிவித்தது; இதன்படி மலேசியப் பண்பாடு பழங்குடியினரின் பண்பாட்டின்படி அமையும் என்றும் பிற பண்பாடுகளிலிருந்து பொருத்தமானக் கூறுகளை உள்வாங்கும் என்றும் இசுலாம் பெரும் பங்கு வகிக்கும் என்றும் வரையறுத்தது. மேலும் மலாய் மொழியே மற்ற மொழிகளை விடப் பரப்பப்படும் எனக் கூறியது. இவ்வாறான அரசின் தலையீட்டை மலாய் அல்லாத சிறுபான்மையினர் தங்கள் பண்பாட்டுச் சுதந்தரத்தைக் குறைப்பதாக எதிர்த்தனர். சீனர்களின் சங்கங்களும் இந்தியச் சங்கங்களும் தங்கள் எதிர்ப்பை அரசுக்குத் தெரிவிக்கும் வகையில் மனு ஒன்றை அளித்தனர்.
மலேசியாவிற்கும் அண்டை நாடுகளுக்கும் இடையே (குறிப்பாக இந்தோனேசியா) பண்பாட்டுச் சண்டைகள் ஏற்பட்டுள்ளன. இரண்டு நாடுகளுக்கும் ஒன்றையொத்த பாரம்பரியமும் வழைமையான பழக்கங்களும் உள்ளன. இருப்பினும் உணவுப் பொருள்களிலிருந்து மலேசியாவின் நாட்டுப்பண் வரை பல பிணக்குகள் எழுந்துள்ளன. இந்தப் பிணக்குகளைக் குறைக்க இரு நாட்டு அரசுகளும் பலமுறை முயன்றுள்ளன.
மலேசியப் புலி மலேசியாவின் தேசிய விலங்காகும்.
விளையாட்டு
மலேசியாவில் பரவலாக விளையாடப் படுபவையாகக் காற்பந்தாட்டம், இறகுப்பந்தாட்டம், வளைதடிப் பந்தாட்டம், பௌல்ஸ், டென்னிசு, ஸ்குவாஷ், தற்காப்புக் கலைகள், குதிரையேற்றம், பாய்மரப் படகோட்டம், மற்றும் ஸ்கேட் பலகையோட்டம் ஆகியன. இறகுப்பந்தாட்ட போட்டிகள் பல்லாயிரக் கணக்கான பார்வையாளர்களை ஈர்க்கின்றன; 1948-ஆம் ஆண்டு முதல் தாமசு கோப்பையைத் தக்க வைத்துள்ள மூன்று நாடுகளில் ஒன்றாக மலேசியா விளங்குகிறது.
மலேசிய புல்தரை பௌல்ஸ் கூட்டமைப்பு 1997-இல் பதிவு செய்யப்பட்டது. பிரித்தானிய படைத்துறை அதிகாரிகளால் அறிமுகப்படுத்தப்பட்ட ஸ்குவாஷ் விளையாட்டில் முதல் போட்டி 1939-இல் நடத்தப்பட்டது. ஸ்குவாஷ் பந்தடி மட்டைச் சங்கம் சூன் 25, 1972இல் உருவானது. மலேசியா தென்கிழக்கு ஆசியாவிற்கான ஓர் கால்பந்துக் கூட்டிணைவைப் பரிந்துரைத்துள்ளது.
ஆகத்து 2010-இல் மலேசியாவின் ஆடவர் வளைதடிப் பந்தாட்ட அணி உலகத் தரவரிசையில் 15வதாக இருந்தது. கோலாலம்பூரில் உள்ள மெர்டெக்கா விளையாட்டரங்கில் வளைதடிப் பந்தாட்ட உலகக் கிண்ணத்தின் மூன்றாவது மற்றும் பத்தாவது போட்டிகள் நடத்தப்பட்டன. மலேசியாவில் பார்முலா 1 தடம்– செபாங் பன்னாட்டு சுற்றுகை உள்ளது. 310.408 km தொலைவுள்ள இச்சுற்றுகையில் முதல் கிராண்ட் ப்ரீ போட்டி 1999இல் நடந்தது.
thumb|left|மலேசியாவின் [[பார்முலா 1 தடம், செபாங் பன்னாட்டு சுற்றுகை.]]
1953-இல் உருவான மலேயா ஒலிம்பிக் குழுவிற்கு பன்னாட்டு ஒலிம்பிக் குழுவின் அங்கீகாரம் 1954-இல் கிடைத்தது. மலேசியா 1956 கோடைக்கால ஒலிம்பிக் விளையாட்டுக்களில் பங்கேற்றது. 1964-இல் இக்குழுவிற்கு மலேசியா ஒலிம்பிக் குழு என மறுபெயரிடப்பட்டது. தொடங்கிய காலத்திலிருந்து ஒன்றைத் தவிர அனைத்து ஒலிம்பிக் போட்டிகளிலும் பங்கேற்றுள்ளது.
1972-ஆம் ஆண்டில் மியூனிக்கில் நடந்த ஒலிம்பிக் போட்டிக்கு மிக உயர்ந்தளவில் பங்கேற்பாளர்களை(57) அனுப்பி உள்ளது. மலேசிய போட்டியாளர்கள் ஒலிம்பிக்கில் இதுவரை நான்கு தங்கப் பதக்கங்களை வென்றுள்ளனர்; இவை அனைத்துமே இறகுப்பந்தாட்டத்தில் என்பது குறிப்பிடத்தக்கது. பொதுநலவாய விளையாட்டுக்களில் 1950 முதல் மலாயா என்றும் 1966 முதல் மலேசியா என்றும் பங்கெடுத்து வந்துள்ளது.
1998-இல் இந்த விளையாட்டுக்கள் கோலாலம்பூரில் நடத்தப்பட்டன. தற்காப்புக் கலைகளில் மலேசியாவில் சிலாட் மற்றும் டோமோய் என்னும் இரு வகைகள் பயிலப்படுகின்றன.
ஊடகம்
மலேசியாவின் முதன்மை செய்தித்தாள்கள் அரசுடமை அல்லது ஆளும் கூட்டணியிலுள்ள கட்சிகளின் உடமையாக உள்ளன. இருப்பினும் சில பெரிய எதிர்க்கட்சிகளும் நாளிதழ்களின் உரிமையாளர்களாக உள்ளனர். நாட்டின் இரு பகுதிகளிலிருந்து வெளியாகும் ஊடகங்களிடையே பிளவு உள்ளது. தீபகற்ப ஊடகங்கள் கிழக்குப் பகுதி செய்திகளுக்குக் குறைந்த முன்னுரிமை வழங்குகின்றனர்; அப்பகுதியை தீபகற்ப மலேசியாவின் குடியேற்றப் பகுதியாகக் காண்கின்றனர்.
மலேசியாவிற்கும் இந்தோனேசியாவிற்கும் இடையே வளரும் சிக்கல்களுக்கு ஊடகங்கள் குறை சொல்லப் படுகின்றன. இந்தோனேசியர்களைக் குறித்து தாழ்வான கருத்து நிலவவும் அவர்களே காரணமாக்கப் படுகின்றனர். மலேசியாவில் மலாய், சீனம் மற்றும் தமிழ் நாளிதழ்கள் வெளியாகின்றன.
ஊடகச் சுதந்திரம் மிகக் குறைவாக உள்ள காரணத்தால் அரசிற்கு பொறுப்புடைமை குறைவாக உள்ளது. அரசு தேர்தல்களுக்கு முன்னர் எதிர்கட்சி நாளிதழ்களை அடக்க முயன்றுள்ளது. 2007-இல் எதிர்க்கட்சித் தலைவர்களின் பேச்சுக்களை ஒளிபரப்ப வேண்டாமென்று அனைத்து தனியார் தொலைக்காட்சி மற்றும் வானொலி நிலையங்களுக்கு ஆணையிடப்பட்டன;
இதனை எதிர்க்கட்சியான ஜனநாயக செயல் கட்சி கண்டித்துள்ளது. சபாவில் ஒன்றைத் தவிர அனைத்து நாளிதழ்களும் தனியார் வசமுள்ளன. இப்பகுதியே மலேசியாவில் மிகவும் சுதந்திரமான ஊடகங்கள் இருக்குமிடமாகும். அச்சகங்கள் மற்றும் வெளியீடுகள் சட்டம் போன்றவை கருத்துச் சுதந்திரத்திற்கு தடங்கலாக இருப்பதாகச் சுட்டப்படுகிறது.
உள்கட்டமைப்பு
thumb|left|alt=A dual highway with greenery on either side|வடக்கு-தெற்கு விரைவுச்சாலை, மலேசியா மலேசியாவின் உள்கட்டமைப்பு ஆசிய நாடுகளிலேயே மிகவும் மேம்படுத்தப்பட்ட ஒன்றாக விளங்குகிறது. 4.7 மில்லியன் நிலைத்த இடத் தொலைபேசி இணைப்புகளையும் 30 மில்லியன் நகர்பேசி இணைப்புக்களையும் கொண்டுள்ள இதன் தொலைத்தொடர்பு பிணையம் தென்கிழக்கு ஆசியாவில் சிங்கப்பூருக்கு அடுத்த நிலையில் உள்ளது.
மலேசிய நாட்டில் ஏழு பன்னாட்டு வணிகம் புரியும் துறைமுகங்கள் உள்ளன; முக்கியமான துறைமுகமாகக் கிளாங் துறைமுகம் உள்ளது. 200 தொழிற் பேட்டைகளும் டெக்னாலஜி பார்க், மலேசியா மற்றும் குலிம் ஹ-டெக் பார்க் போன்ற சிறப்பு கட்டமைப்புக்களும்  தொழில் வளர்ச்சிக்கு ஊக்கமளிக்கின்றன. 95% மக்களுக்குத் தூய குடிநீர் வழங்கப்படுகிறது. குடிமைவாத காலங்களில் பொருளியல் தாக்கமுள்ள நகரங்களிலும் பாதுகாப்பிற்கு வழிகோலும் இடங்களிலுமே மேம்பாட்டு கட்டமைப்புக்கள் உருவாகியிருந்தன.
விடுதலைக்குப் பின்னதாக ஊரகப் பகுதிகளின் வளர்ச்சியைக் குவியப்படுத்தி வளர்ச்சித் திட்டங்கள் தீட்டப்பட்ட போதும் அவை இன்னமும் தீபகற்ப மலேசியாவின் மேற்கு கடற்கரைப் பகுதிகளை விடப் பின்தங்கி உள்ளன. தொலைத்தொடர்பு சேவைகளும் நகரப்பகுதிகளில் சிறப்பாக இருந்தபோதும் உள்நாட்டுப் பகுதிகளில் அணுக்கம் குறைவாகவே உள்ளது.
மலேசியாவில் 98721 km தொலைவிற்கு சாலைகள் இடப்பட்டுள்ளன; இவற்றில் 1821 km தொலைவு விரைவுச் சாலைகளாகும். நாட்டின் மிக நீண்ட நெடுஞ்சாலையாக விளங்கும் வடக்கு-தெற்கு விரைவுச்சாலை, தாய்லாந்தின் எல்லை முதல் சிங்கப்பூர் வரை 800 km தொலைவுக்கு அமைக்கப்பட்டுள்ளது. கிழக்கு மலேசியாவில் சாலைகள் நன்கு அமைக்கப்படவில்லை. தீபகற்ப மலேசியச் சாலைகளைப் போல் இல்லாது அவற்றின் தரமும் குறைந்த நிலையில் உள்ளன.
மலேசியாவில் 38 நன்கு பேணப்பட்ட நிலையங்கள் உட்பட 118 வானூர்தி நிலையங்கள் உள்ளன. நாட்டின் அரசுசார் மலேசியா ஏயர்லைன்சுடன் மேலும் இரு வான்பயண சேவை நிறுவனங்கள் உள்நாட்டு, வெளிநாட்டு வான்பயணச் சேவைகளை நல்குகின்றன.
தொடர்வண்டிச் சேவைகள் அரசுமயமாக்கப்பட்டுள்ளது; 1849 km தொலைவிற்கு சேவை அளிக்கின்றன. கோலாலம்பூர் போன்ற சில நகரங்களில் ஒப்புநோக்கில் குறைந்த செலவான உயரத்தில் செல்லும் இலகு தொடருந்து போக்குவரத்து அமைப்பு நிறுவப்பட்டுள்ளது. ஆசியான் விரைவுத் தொடருந்து (Asean Rail Express) கோலாலம்பூரை  பாங்காக்குடன் இணைக்கும் தொடர்வண்டிச் சேவையாகும். இச்சேவை மூலம் எதிர்காலத்தில் சிங்கப்பூரையும் சீனாவையும் இணைக்கத் திட்டமிடப்பட்டுள்ளது.
வழமையாக, மலேசியாவின் ஆற்றல் உற்பத்தி பாறைஎண்ணெய் மற்றும் இயற்கை எரிவாயுவை நம்பியே உள்ளது. நாட்டின் மின் உற்பத்தித் திறன் 13 GW ஆக உள்ளது. இன்னமும் 33 ஆண்டுகளுக்கான இயற்கை எரிவாயு இருப்பும் 19 ஆண்டுகளுக்கான எண்ணெய் இருப்புமே உள்ளதாக மதிப்பிடப்பட்டுள்ளது.
ஆற்றல் வளங்களைப் பயன்படுத்த அரசு முயன்று வருகிறது. 16 சதவீதம் நீர்மின்நிலையங்கள் மூலமும் மற்ற 84 சதவீதம் அனல்மின் நிலையங்கள் மூலமும் மின்சாரம் உற்பத்தி செய்யப்படுகிறது. எண்ணெய் மற்றும் எரிவாயு உற்பத்தியில் அரசுடமை நிறுவனமான பெட்ரோனாசு பெரும்பங்கு வகிக்கிறது. மின்சார ஆணையம் சட்டம், 2001இன்படி மலேசிய ஆற்றல் ஆணையம் (Energy Commission of Malaysia) தீபகற்ப மற்றும் சாபாவில் ஆற்றல் செயல்பாடுகளைக் கட்டுப்படுத்தி வருகிறது.
வெளி இணைப்புகள்
பகுப்பு:தென்கிழக்கு ஆசிய நாடுகள் பகுப்பு:முன்னாள் பிரித்தானியக் குடியேற்றங்கள் பகுப்பு:ஐக்கிய நாடுகள் சபையின் உறுப்பு நாடுகள்
கே. எஸ். ராஜா
ஆரம்ப வாழ்க்கை
ராஜாவின் இயற்பெயர் ஸ்ரீஸ்கந்தராஜா. இவர் இலங்கையின் யாழ்ப்பாணம் காரைநகரைச் சேர்ந்த நடுத்தர வகுப்புக் குடும்பத்தில் இலங்கையின் மலையகத்தில் பதுளையில் பிறந்தார். யாழ்ப்பாணம் கொட்டடியில் வளர்ந்தார். தந்தை ஒரு மருத்துவர். தாயார் ஆசிரியை. தமக்கைமார் நால்வரும் மருத்துவர்கள். 1966 இல் கொழும்பு ரோயல் கல்லூரியில் தனது பள்ளிப் படிப்பை முடித்தார். அங்கு அவர் மாணவர் பேரவைத் தலைவராக இருந்து செயற்பட்டார். பள்ளிப் படிப்பை முடித்துக் கொண்டு இலங்கைப் பல்கலைக்கழகத்திலும், பின்னர் இலண்டன் பல்கலைக்கழகத்திலும். கணிதம் மற்றும் வேதியியலில் பட்டம் பெற்றார். இலங்கைப் பல்கலைக்கழகத்தில் சிறிது காலம் விரிவுரையாளராகப் பணியாற்றிய பின்னர், வானொலி ஆர்வத்தின் காரணமாக இலங்கை வானொலியில் பணியில் சேர்ந்தார்.
இலங்கை வானொலியில்
இவர் இலங்கை வானொலியில் முன்னணி அறிவிப்பாளராக இருந்தபோது பல வானொலி நிகழ்ச்சிகளை ஆரம்பித்து நடத்தி வந்தார். இவரின் நிகழ்ச்சிகளுக்கு கடல் கடந்து தென்னிந்தியாவிலும் ரசிகர்கள் இருந்தனர்.
படுகொலை
1983 கறுப்பு யூலைக்குப் பிறகு இந்தியா சென்ற இவர் அப்போது அங்கு இயங்கி வந்த ஈழ இயக்கங்களுள் ஒன்றான ஈழமக்கள் புரட்சிகர விடுதலை முன்னணியில் இணைந்து செயற்பட்டார். 1987 ஆம் ஆண்டில் இலங்கை - இந்திய ஒப்பந்தத்தைத் தொடர்ந்து இலங்கை திரும்பிய இவர் இலங்கை வானொலியில் தமது வழக்கமான பணிகளுக்கு திரும்பினார். இந்நிலையில் இவர் 1994 செப்டம்பர் 3 அன்று இனந்தெரியாதோரால் கடத்தப்பட்டு கொலை செய்யப்பட்டார். இவரது உடல் கொழும்பு கடற்கரையில் கண்டெடுக்கப்பட்டது.
கொலை பற்றிய கருத்துக்கள்
ஈழ இயக்கங்களுள் ஒன்றான ஈழ மக்கள் ஜனநாயகக் கட்சியின் முன்னாள் உறுப்பினரான ரி. மதிவாணன் என்பவர் தெற்காசிய ஊடக சேவை (South Asian Media Service - SAMS)க்கு அளித்த பேட்டியில் கே. எஸ். ராஜா ஈழ மக்கள் ஜனநாயகக் கட்சியினரால் கொலை செய்யப்பட்டதாகக் குறிப்பிட்டார். இது குறித்து ஈழ மக்கள் ஜனநாயக் கட்சியின் தலைவர் டக்ளஸ் தேவானந்தாவிடம் வினவிய போது அவர் இக்குற்றச்சாட்டை நேரடியாக மறுக்காமல் தமிழீழ விடுதலைப் புலிகளால் கொலைச் செய்யப்பட்டதாக கருதப்படும் சந்தர்ப்பங்களை எடுத்துக் காட்டினார்.
வெளியிணைப்புகள்
பகுப்பு:கொலை செய்யப்பட்ட இலங்கையின் ஊடகவியலாளர்கள் பகுப்பு:இலங்கைத் தமிழ் ஊடகவியலாளர்கள் பகுப்பு:இலங்கை வானொலி தமிழ் ஒலிபரப்பாளர்கள் பகுப்பு:1942 பிறப்புகள் பகுப்பு:1994 இறப்புகள் பகுப்பு:கொழும்பு றோயல் கல்லூரி பழைய மாணவர்கள்